**DOCUMENTACIÓ I TRÀMITS AMB EL DEPARTAMENT DE SALUT**

Per tramitar la **sol·licitud per a l'habilitació de professionals sanitaris** a través del Departament de Salut, cal lliurar la següent documentació:

1. **Certificat del centre o servei sanitari on el professional presta o ha prestat serveis com a psicòleg o psicòloga**, amb l’especificació d’aquesta funció i de les dates d'inici i fi de prestació de serveis. (Formulari Dept Salut)
2. **Documentació acreditativa de disposar de formació específica en l'àmbit de la psicologia sanitària**, en els termes previstos en el punt 2 de la disposició addicional sisena de la Llei 5/2011, de 29 de març, d'economia social, que pot ser expedida pel Col·legi Oficial de Psicòlegs de Catalunya.
3. **Documentació acreditativa del vincle professional,** contracte laboral o de serveis, existent entre la persona sol·licitant i el centre o servei sanitari que expedeix la certificació anterior. Aquest document ha de ser anterior al 6 d'octubre de al 2014. Han de presentar un contracte laboral o de serveis i, en el cas de no existir aquest, un escrit en el qual consti:

* Nom i DNI de la persona responsable del centre.
* Nom i DNI de la persona col·laboradora
* Data d'inici i de ﬁnal de la col·laboració
* Tipus de col·laboració (contracte laboral, contracte de pràctiques, contracte de prestació de serveis, acord de col·laboració o voluntariat).
* Funcions realitzades per la persona col·laboradora com psicòleg/oga sanitari/a
* El document a presentar ha d'estar signat per les dues parts.

Nota: No es poden presentar factures.

**LA SIGNATURA QUE ES REQUEREIX A LA DOCUMENTACIÓ A PRESENTAR, HA DE SER ELECTRÒNICA**